505 AGM 28. august 2021, Holbæk Sejlklub

1. Valg af dirigent og referent

Dirigent: Jacob Bojsen-Møller blev valgt.

Referent: Klaus Søndergaard.

1. Formandens beretning (ved formand Fabiola Wonterghem)

Fabiola Wonterghem gennemgik klubbens aktiviteter i årets løb. Trods en corona-præget sæson var det lykkedes at arrangere træningslejr den 1-2 maj 2021 og DM den 28-29 august 2021. Begge arrangementer i Holbæk Sejlklub. Enkelte besætninger havde deltaget i regattaer i udlandet. Siden DM d. 7-8 august 2020 er der kronologisk sket følgende:

* Til SM 2020 får vi bronze og en 4. plads af hhv. Fabiola Wonterghem/Michael Wonterghem og Jan Saugmann/Christian Limbrecht.
* 3 danske joller afsted til Kieleruge, det blev til bronze, en 13. og en 23. plads af hhv. Jørgen BM/Michael Wonterghem, Jan Saugmann/Christian Limbrecht og Poul Aunsholm/Henrik Buhl.
* SWE-CUP I Björlanda, dansk sejr af Fabiola og Michael Wonterghem.
* BM køber nyt skrog!
* 7 danske 505-joller til træningslejr 2021.
* Tysk mesterskab 2021 bliver eneste danske båd nr. 17, Fabiola og Michael Wonterghem.
* Svensk Mesterskab 2021 tager eneste danske båd bronze, Fabiola og Michael Wonterghem.
* Facebook er steget med 58 følgere (fra 540 til 598).

Det var igen med stort besvær lykkedes at samle 10 deltagende både til DM, så mesterskabet kunne få status som officielt under Dansk Sejlunion. Det er et kriterium for, at Dansk Sejlunion yder tilskud til f.eks. klubbens træningslejr. Det er derfor af stor betydning for klubben. Generalforsamlingen diskuterede, om man skulle fastholde ambitionen om et officielt DM. Der var enighed om at fastholde ambitionen. Formanden opfordrede medlemmerne til i højere grad at gøre en indsats for at samle mindst de krævede 10 både og besætninger. Generalforsamlingen påskønnede formandens indsats op til årets DM og gav håndslag på, at medlemmerne fremover vil bidrage til at sikre tilstrækkelig tilmelding til DM. Bestyrelsen vil i god tid op til mesterskabet orientere medlemmerne om status på tilmelding, så medlemmerne kan intensivere indsatsen efter behov.

Generalforsamlingen godkendte formandens beretning.

1. Kasserens beretning

Michael Wontergehm gennemgik regnskabet, som viste et overskud på 22 tkr. efter fortjeneste på salg af den ene klubjolle på 18 tkr. Klubbens basisindtægter balancerer stort set med driftsudgifterne.

Klubbens formue var på 87 tkr., hvoraf 45 tkr. var indestående på klubbens bankkonto, og 42 tkr. var bogført værdi af klubjollen.

Klubjollen er for næste sæson lovet ud til en besætning i Middelfart med forudgående sejlererfaring. Generalforsamlingen diskuterede, om klubben skal anskaffe endnu en klubjolle i bestræbelserne på at tiltrække nye besætninger. Det kan overvejes at købe en jolle med en mere simpel opsætning for at gøre den mere håndterbar for besætninger uden forudgående 505-erfaring. Selvom tilgangen har været begrænset, var generalforsamlingen enige i, at klubjollerne er vigtige for rekruttering af nye besætninger, og generalforsamlingen gav bestyrelsen opbakning til at holde øje med markedet for en passende klubjolle mere.

Regnskabet og kassererens beretning blev godkendt.

1. Indkomne forsalg

Der var ingen indkomne forslag at behandle.

1. Kontingent

Generalforsamlingen vedtog at holde kontingentet uændret på 250,00 kr. Kassereren mindede medlemmerne om, at klubben har skiftet kontonr.

1. Udviklingsmål og kommende aktiviteter

Bestyrelsen foreslog at fastholde målet om at afholde den årlige træningslejr og DM.

 Der var præference blandt medlemmerne for at afholde næste DM i åbent vand. Mulighederne blev drøftet, og Helsingør blev vurderet at være en attraktiv mulighed. Bestyrelsen fik opbakning til at afsøge mulighederne med sejlklubben i Helsingør.

Bestyrelsen fik opbakning til at undersøge mulighederne for at kortlægge, hvor i landet der ligger 505-joller, som potentielt kan aktiveres til deltagelse i klubben og dens arrangementer. Mange ubrugte joller må forventes at være i dårlig stand eller på anden måde ukonkurrencedygtige. Men generalforsamlingen bakkede op om initiativet.

Generalforsamlingen drøftede, at klubben skulle være bedre til at fodre medier med nyheder om klubbens aktiviteter. Jacob Bojsen-Møller har gode kontakter og stillede sig til rådighed mod at bestyrelsen og medlemmerne generelt leverer historier, billeder m.v.

1. Valg af bestyrelsesmedlemmer

Henrik Buhl var ikke på genvalg. Generalforsamlingen takkede Henrik for lang og tro tjeneste.

Jacob Bojsen-Møller blev valgt som nyt medlem

Fabiola Wonterghem, Michael Wonterghem, Mads Christiansen og Klaus Søndergaard fortsatte I bestyrelsen.

1. Eventuelt

Der var ingen emner under eventuelt.

Generalforsamlingen blev hævet.

Årsregnskab for 505 klubben Danmark 2020

Indtægter Udgifter

Kontingent 4.750,00 Klubjoller vedligehold 2.663,70

Klubbåde 2.000,00 Gebyr Bank 1.210,21

DS tilskud til træningslejr 5.000,00 Træningslejr 5.000,00

Salg af 84725 18.000,00 Forsikring 467,25

Indtægter træningslejr 550,00 Kontingent int.505 0,00

Overført fra mobilePay 2019 2.720,00 Gave HS 1.071,00

I alt 33.020,00 10.412,16

Årets overskud 22.607,84

Kontoen Primo 22.795,78

Konto Ultimo 45.403,62

Balance

Aktiver Passiver

DEN 8828 42.000,00 Egenkapital 87.403,62

Indestående på konto 45.403,62

Kommentarer til regnskabet:

Året viser et overskud på 22.607,84. dette skyldes dog primært at vi i år har solgt 8472 til 18.000kr. Vi mangler at betale det internationale forbund om og skylder for en jollevogn. I alt ca. 2.000kr.

Da jeg i 2019 ikke var opmærksom på mobilpay kontoen ikke overførte til bankkontoen er der overført samlet 2720 kr fra 2019. Så med salg af en jolle på 18.000, gæld på 2.000 og overført fra 2019 på 2720 er resultatet meget tæt på at balancere.

Med venlig hilsen

Michael Wonterghem